บาทแข็งเปิดตลาดที่ 34.46 บาทต่อดอลลาร์
เงินบาทเปิดตลาด 34.46 บาทต่อดอลลาร์ แข็งค่าหลังดอลลาร์อ่อนค่าจากขาดปัจจัยหนุน จับตาประชุมศบค.วันนี้
20 พ.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 34.46 บาท/ดอลลาร์ ปรับตัวแข็งค่าจากปิดตลาดช่วงเย็นวานนี้ที่ระดับ 34.57 บาท/ดอลลาร์ เคลื่อนไหวตามทิศทางตลาดโลก เนื่องดอลลาร์อ่อนค่าหลังตัวเลขเศรษฐกิจของสหรัฐออกมาแย่กว่าคาด และอัตราดอกเบี้ยพันธบัตรสหรัฐปรับตัวลดลง ทำให้มีแรงเทขายดอลลาร์ทำกำไรจากนักลงทุนเพื่อหันไปลงทุนในสินทรัพย์เสี่ยงมากขึ้น โดยตลาดประเมินว่าธนาคารกลางสหรัฐ (เฟด) อาจไม่ปรับขึ้นอัตราดอกเบี้ยมากอย่างที่คาดไว้ก่อนหน้านี้นอกจากนี้บาทยังมีแนวโน้มแข็งค่าจากปัจจัยหนุนจากการส่งออกทองหลังสถานการณ์ราคาในตลาดโลกปรับตัวเพิ่มขึ้น อีกทั้งยังมีข่าวที่ประชุมใหญ่ ศบค.วันนี้เตรียมผ่อนคลายมาตรการ ซึ่งส่งผลดีต่อการฟื้นตัวด้านท่องเที่ยวของประเทศ"บาทแข็งค่ามากจากเย็นวานนี้ตามทิศทางตลาดโลก หลังดอลลาร์อ่อนค่าเนื่องจากขาดปัจจัยหนุน" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 34.35 - 34.55 บาท/ดอลลาร์